V niektorých prípadoch je bohužiaľ názov tlačiva zavádzajúci. Verte nám, my sme ho nevymysleli. Zákon nám nariaďuje, aby sme ku každej vydanej faktúre vystavili dobropis. V praxi to znamená toto:
Prípad 1: Objednali ste si tovar, ktorý ste ZAPLATILI. Tovar sa Vám nepáči a pošlete ho späť. My vrátený tovar zaevidujeme a Vám vystavíme dobropis, na základe ktorého Vám zašleme peniaze za vrátený tovar späť. Toto zmysel dáva.
Prípad 2: Situácia je úplne rovnaká ako v prvej ukážke, až na jediný rozdiel. Tovar ste NEZAPLATILI. Aj tak Vám však zašleme dobropis, pretože nám to zákon nariaďuje. Žiadne peniaze Vám však pochopiteľne nezašleme a dobropis je tak pre Vás len informatívnym dokumentom, potvrdzujúci prebehnutú transakciu.